Brasília

Brasília (en portugués y oficialment) u Brasilia ye una ciudat brasilera, capital d'o país, situata en a Rechión Centro-Ueste de Brasil, que no fa parte de dengún estato d'o país, sino que forma un Districto Federal.

A suya población ye de 2.455.903 habitants (2007) en una superficie de 5.802 km², con una densidat de población de 423,30 hab/km².

A ciudat de Brasília ye situata a 1.100 metros d'altaria sobre o livel d'a mar, a o canto d'o laco Paranoá, y fue establita o 21 d'abril de 1960 en una planificación empentata por o president Juscelino Kubitschek y feita por l'urbanista Lúcio Costa, que miraba d'empentar o desarrollo de l'interior de Brasil y superar os desacuerdos entre as dos grans ciudaz de Brasil, Rio de Janeiro y São Paulo. En estar una ciudat nueva (as obras prencipiaron nomás 1.000 días enantes d'a devantadera oficial), muitos d'os edificios fuoron muit cuidatos (bellos d'ixes edificios son prochectos de l'arquitecto Oscar Niemeyer), estando asinas declarata la ciudat en 1987 Patrimonio d'a Humanidat por l'Organización d'as Nacions Unitas ta la Educación, a Ciencia y a Cultura. Brasília ye miembro d'a Organización d'as Ciudaz d'o Patrimonio d'a Humanidat.

 Localidaz achirmanatas 
 22px|border Bogotá (Colombia).

 Vinclos externos 

 Pachina web oficial de Brasília

Categoría:Capitals d'America
Categoría:Localidaz de Brasil
Categoría:Patrimonio d'a Humanidat en Brasil